3 ความเสี่ยง

ความเสี่ยงที่เกี่ยวกับรายได้และกำไรของบริษัท

ราคาวัตถุดิบ

วัตถุดิบหลักในการผลิตคาร์บอนแบล็ค คือ Carbon Black Feed Stock Oil (CBFO)
ซึ่งต้องนำเข้าคิดเป็น 90-95% ของต้นทุนวัตถุดิบทั้งหมด หรือประมาณ 85-90%ของต้นทุนการผลิต
ราคา CBFO นั้นใกล้เคียงกับราคาน้ำมันเชื้อเพลิงในตลาดโลก
ในช่วงระหว่างปีวัตถุดิบมีราคาค่อนข้างสูงเมื่อเปรียบเทียบกับ2545
และยิ่งสูงมากขึ้นในช่วงครึ่งปีหลังของปี 2546
และถ้าราคาน้ำมันยังคงทรงตัวอยู่ในระดับราคาที่สูงอยู่และราคายังคงผันผวนขึ้นลงตามสถานการ์ณ
ดีมานด์/ซัพพลายในตลาดโลกเช่นนี้แล้ว อาจจะส่งผลในด้านลบต่อราคาวัตถุดิบและผลกำไรในปี
2547 ของบริษัท

อย่างไรก็ตาม
บริษัทได้มีการตัดสินใจอย่างรอบคอบและระมัดระวังในการสั่งซื้อน้ำมันในปริมาณที่มากขึ้นเมื่อราคาน้ำมันอยู่ในระดับต่ำเพื่อรองรับความต้องการในอนาคต
บริษัทได้ทุ่มเทเวลาอย่างมากในการติดตามราคาน้ำมันอย่างใกล้ชิดและจะทำการซื้ออีกเมื่อราคาน้ำมันต่ำลง

ราคา Carbon Black

ราคาของ Carbon Black ซึ่งมีหลายเกรดนั้นขึ้นอยู่กับ แนวโน้มของราคา, สถานการณ์ดีมานด์ /
ซัพพลาย ของตลาดโลกและรวมทั้งขึ้นกับคุณลักษณะเฉพาะของแต่ละเกรดสินค้าด้วย
บริษัทมีนโยบายที่จะกำหนดคงที่ให้สำหรับลูกค้ารายใหญ่สำหรับช่วงเวลา 3 เดือน ถึง 6
เดือนเพื่อให้ราคามีเสถียรภาพ

การเพิ่มขึ้นของราคาน้ำมันและสถานการณ์เศรษฐกิจของโลกที่ยังไม่ค่อยดีนักนี้
เนื่องจากเศรษฐกิจของสหรัฐอเมริกาและญี่ปุ่นที่กำลังฟื้นตัวอย่างเชื่องช้าซึ่งกระทบต่อเศรษฐกิจในหลายประเทศทั่วโลก
และจากการบริโภคที่ลดลงได้กระทบด้านลบต่ออุตสาหกรรมยานยนต์ ซึ่งจากปัจจัยทั้ง 2
นี้จะส่งผลกระทบต่อผลกำไรของบริษัท
อีกทั้งบริษัทมีข้อจำกัดในการผลักภาระต้นทุนการผลิตที่เพิ่มสูงขึ้นโดยการเพิ่มราคาขาย
เนื่องจากเงื่อนไขของตลาดที่มีการแข่งขันในอุตสาหกรรม carbon black
ทำให้บริษัทสามารถผลักภาระจากต้นทุนที่เพิ่มสูงขึ้นได้เพียงบางส่วนเท่านั้น

อัตราแลกเปลี่ยน

บริษัทส่งออกเกือบ 50% ของปริมาณการผลิต
ราคาขายในประเทศได้รับผลทางอ้อมจากอัตราแลกเปลี่ยนเนื่องจากวัตถุดิบหลักมาจากการนำเข้า
ปัจจุบันบริษัทไม่มีหนี้เงินกู้เป็นสุกลเงินดอลล่าร์แล้ว และจากการที่ปัจจุบันราคาวัตถุดิบมีราคาสูง
บริษัทคาดว่าบริษัทจะขาดเงินสกุลดอลล่าร์สหรัฐในปี 2547
และการที่ค่าเงินบาทแข็งค่าขึ้นจะช่วยให้บริษัทสามารถซื้อเงินเหรียญได้ในอัตราที่ต่ำลงซึ่งจะเป็นประโยชน์ต่อบริษัท
อย่างไรก็ตาม ถ้าค่าเงินบาทอ่อนค่าลงก็จะส่งผลดีต่อบริษัทในด้านการขายทั้งในและต่างประเทศ
และถ้าค่าเงินบาทแข็งขึ้นก็จะส่งผลกระทบต่อรายได้และกำไรของบริษัท
เนื่องจากความสามารถในการส่งออกของอุตสาหกรรมยานยนต์ในประเทศตลอดจนอุตสาหกรรมยางและอาจจะส่งผลต่อราคาและปริมาณขายในประเทศของบริษัท
ซึ่งที่กล่าวมานี้เป็นความเสี่ยงในการดำเนินธุรกิจปกติของบริษัท

ผลกระทบต่อสิ่งแวดล้อม

โดยทั่วไป ในกระบวนการการผลิตคาร์บอนแบล็ค ไม่ก่อให้เกิดมลภาวะใดๆต่อสิ่งแวดล้อม
และไม่มีกากของเสียใดๆ เกิดขึ้น
ของเสียที่เป็นน้ำซึ่งเกิดจากขบวนการผลิตจะถูกปล่อยออกไปหลังจากได้รับการบำบัดแล้ว
ส่วนของเสียทางอากาศ เช่น ควันไฟ ซึ่งเกิดจากเผาไหม้ใน dryer และ boiler
ผ่านออกมาทางปล่องไฟนั้น
บริษัทมีการเก็บตัวอย่างและทดสอบว่าอยู่ในมาตราฐานของรัฐหรือไม่โดยตลอด.

อันที่จริงบริษัทได้เป็นผู้ผลิตคาร์บอนแบล็ครายแรกที่ได้รับการรับรองระบบการจัดการสิ่งแวดล้อม ISO
14001
ซึ่งเป็นประกาศนียบัตรยืนยันว่าบริษัทมีมาตราฐานสูงสุดในการรักษาความสะอาดของสิ่งแวดล้อม
ซึ่งบริษัทได้มีการเฝ้าระวังและดูแลระบบการจัดการสิ่งแวดล้อมของบริษัท
เพื่อให้เป็นไปตามมาตราฐานของกรมอุตสาหกรรม
ซึ่งได้มีการตรวจสอบเป็นประจำจากหน่วยงานราชการ
และถ้าการดูแลการจัดการสิ่งแวดล้อมไม่อยู่ในระดับที่เหมาะสมแล้วก็จะเป็นความเสี่ยงทางด้านสิ่งแวดล้อมและการเมือง
ซึ่งบริษัทได้กำหนดให้การดูแลเรื่องสิ่งแวดล้อมเป็นสิ่งที่มีความสำคัญสูงสุดที่ต้องปฎิบัติและรักษาให้อยู่ในมาตราฐาน
และที่ผ่านมาบริษัทได้มีการลงทุนในอุปกรณ์ที่จำเป็นหลายอย่างเพื่อบำบัดของเสียดังกล่าว

ที่ผ่านมา บริษัทได้รับหลายรางวัลซึ่งเป็นรางวัลระดับนานาชาติ ได้แก่ รางวัล Deming Prize,
รางวัล TPM Excellence และ รางวัล Prime Ministor’s Productivity
ซึ่งรางวัลเหล่านี้ครอบคลุมถึงข้อบังคับที่เข้มงวดทางด้านสิ่งแวดล้อม
ซึ่งแสดงให้เห็นว่าบริษัทมีความรับผิดชอบต่อสิ่งแวดล้อม

ในช่วงปี 2545 บริษัทได้รับใบประกาศนียบัตรต่างๆ เช่น ISO 9001:2000,
OHSAS-18000:1999 และ ISO/IEC 17025
ซึ่งใบประกาศนียบัตรเหล่านี้ได้แสดงว่าบริษัทมีระบบการจัดการสิ่งแวดล้อมที่มีคุณภาพ
ซึ่งสะท้อนให้เห็นว่าบริษัทมีความรับผิดชอบต่อความปลอดภัยของสิ่งแวดล้อม

ความเสี่ยงที่เกิดจากการดำเนินงาน

ความสามารถในการแข่งขัน

บริษัท ไทยคาร์บอนแบล็ค เป็นผู้ผลิตคาร์บอนแบล็ครายใหญ่ของโลก
เนื่องจากคุณภาพอันเป็นเยี่ยมของสินค้าและการบริการลูกค้าที่ดี ประกอบกับต้นทุนการผลิตที่ต่ำ
ทำให้บริษัทสามารถแข่งขันในตลาดโลกได้
นอกจากนี้ด้วยการที่บริษัทได้มีการพัฒนาคุณภาพสินค้าในหลายๆเกรดได้ตรงกับความต้องการของลูกค้า
ทำให้บริษัทยังคงความสามารถในการแข่งขันได้อยู่

สำหรับตลาดในประเทศ บริษัทยังคงความเป็นเจ้าตลาดอยู่ โดยครองส่วนแบ่งการตลาดทั้งสิ้น 54%
การที่คณะกรรมการส่งเสริมการลงทุนได้อนุมัติให้ก่อตั้งโรงงานผลิตคาร์บอนแบล็คแห่งใหม่ในประเทศไทยนั้น
บริษัทเข้าใจว่าจะดำเนินการก่อสร้างในอีก 1-2 ปีข้างหน้า
ซึ่งบริษัทดังกล่าวจะผลิตสินค้าคนละเกรด เพื่อความต้องการของลูกค้าที่แตกต่างกันออกไป
ซึ่งจะไม่กระทบต่อความสามารถในการแข่งขันทั้งในตลาดในและต่างประเทศ

ช่วงปีนี้ บริษัทได้ก่อตั้งบริษัทร่วมทุนขึ้น โดยร่วมทุนกับบริษัทเอกชนในประเทศจีน ในสัดส่วน 77%
และคาดหวังว่าบริษัทใหม่ที่ตั้งขึ้นนี้
จะช่วยทำให้บริษัทมีฐานการผลิตและฐานการจำหน่ายที่เข้มแข็งขึ้นในประเทศจีน
และทำให้บริษัทสามารถรองรับความต้องการของลูกค้าได้มากขึ้น
โดยบริษัทไม่เพียงแต่จะให้บริการผ่านจากโรงงานในไทยเท่านั้น
แต่ยังสามารถให้บริการผ่านทางบริษัทย่อยในประเทศจีนอีกด้วย

ความเสี่ยงด้านการจัดการการเงิน

ความเสี่ยงจากอัตราดอกเบี้ยและอัตราแลกเปลี่ยนของเงินกู้

ปัจจุบันบริษัทมีเงินกู้สกุลเงินต่างประเทศและเงินกู้ระยะสั้นที่เป็นเงินบาทจำนวนน้อยมาก
ดังนั้นบริษัทจึงแทบไม่มีความเสี่ยงทางด้านอัตราแลกเปลี่ยนและอัตราดอกเบี้ยเงินกู้เลย

ความเสี่ยงทางด้านสินเชื่อและอัตราดอกเบี้ยของเงินลงทุนระยะสั้น

เนื่องจากอัตราดอกเบี้ยยังคงอยู่ในระดับที่ต่ำ
ความเสี่ยงในการได้รับผลตอบแทนจากการลงทุนระยะสั้นนั้นเป็นสิ่งที่หลีกเลี่ยงไม่ได้
ดังนั้นบริษัทจึงพยายามอย่างยิ่งที่จะเลือกสถาบันการเงินที่มั่นคง
เพื่อฝากเงินโดยมีระยะเวลาการฝากเงินที่หลากหลาย ซึ่งสูงสุดไม่เกิน 1 ปี
ทั้งนี้ขึ้นอยู่กับความต้องการเงินทุนของบริษัท บริษัทได้พยายามที่จะฝากเงินที่มีระยะเวลาที่นานขึ้น
เพื่อให้ได้รับผลตอบแทนที่มากขึ้น

ความเสี่ยงจากอัตราแลกเปลี่ยนของ Forex flows

เนื่องจากบริษัทมีการส่งออกเกือบ 50% และในขณะเดียวกันบริษัทก็มีการนำเข้าวัตถุดิบ 100%
ทั้งการส่งออกและนำเข้าเป็นเงินสกุลดอลล่าร์
ในสถานการณ์ปัจจุบันยอดการส่งออกและการนำเข้าเกือบจะเท่ากัน
ซึ่งบริษัทได้มีนโยบายทำการป้องกันความเสี่ยงโดยธรรมชาติ (natural hedge) มาโดยตลอด
ยกเว้นแต่ในสถานการณ์ที่ราคาวัตถุดิบมีราคาสูงและบริษัทขาดเงินดอลล่าร์
บริษัทก็จะดำเนินการซื้อเงินเหรียญ

ความเสี่ยงจากสินค้าที่ทดแทนกันได้

ซีลิก้า ได้ถูกพัฒนามาให้เป็นสินค้าที่ทดแทนกัน แต่อย่างไรก็ตาม
ซีลิก้าก็ยังไม่ได้พัฒนาถึงขั้นเป็นสินค้าเชิงพาณิชย์ได้
ซึ่งคงต้องใช้เวลาอีกนานพอควรกว่าจะมีการพัฒนาจนถึงขั้นนั้นได้
ซึ่งซีลิก้าเองอาจจะมาทดแทนคาร์บอนแบล็คบางส่วน
และต้นทุนในการผลิตซีลิก้านั้นค่อนข้างสูงกว่าคาร์บอนแบล็คมาก
และปัจจุบันซีลิก้าก็ไม่ใช่อุปสรรคหรือคู่แข่งของอุตสาหกรรมคาร์บอนแบล็คแต่อย่างใด

ความเสี่ยงภายนอก

เศรษฐกิจโลก

ในโลกของตลาดเสรี ซึ่งขึ้นกับเศรษฐกิจ, การค้าโลก, การลดลงของอุปสรรคทางการค้า
และการเล็กลงของโลกจนกลายเป็นตลาดใหญ่ตลาดหนึ่งนั้น
อาจจะกล่าวได้ว่าไม่มีประเทศหรือภูมิภาคใดจะไม่ได้รับผลกระทบจากเศรษฐกิจโลก
การที่เศรษฐกิจถดถอยในประเทศใหญ่ๆ เช่น สหรัฐอเมริกา, ญี่ปุ่น และยุโรป
หรือความต้องการที่มากขึ้นหรือลดลงในประเทศจีน
ได้ส่งผลต่อการเติบโตอุตสาหกรรมรถยนต์และอุตสาหกรรมคาร์บอนแบล็คด้วย

ผลิตภัณฑ์ของบริษัท มีชื่อเสียงเป็นที่รู้จักและยอมรับของตลาดระหว่างประเทศ
ซึ่งจะช่วยรักษายอดขายของบริษัทไว้ได้แม้ในช่วงที่เศรษฐกิจถดถอย

ความเสี่ยงทางการเมือง

สถานการณ์ทางการเมืองที่โหดร้าย และสถานการณ์ที่ตึงเครียดในตะวันออกกลาง
ประกอบกับสถานการณ์โรคระบาด SARS, ไข้หวัดนก เป็นเสมือนเงามืดของการค้าโลก
การเพิ่มขึ้นของต้นทุนและความเสี่ยงในการทำธุรกิจ และผลกระทบจากวงจรของ Demand /
Supply ความเสี่ยงเหล่านี้ได้เพิ่มสูงขึ้นอย่างเห็นได้ชัดในจากอดีตที่ผ่านมา
ซึ่งบริษัทได้ทำการศึกษาทางด้านความเสี่ยงทางการเงินและการตลาดไว้ก่อนแล้วและได้ทำการวิเคราะห์ความเสี่ยงต่างๆที่ให้เข้ากับสถานการ์ณโลกในปัจจุบัน